62019TJ0265_INF
A Törvényszék (harmadik tanács) 2021. június 30‑i ítélete –Olaszország kontra Bizottság
(T‑265/19. sz. ügy)
„EMGA és EMVA – A finanszírozásból kizárt kiadások – Olaszország által teljesített kiadások – A kiadások végső elszámolása – Megfelelőségi vizsgálat – Pénzügyi korrekciók – 1306/2013/EU rendelet – A pénzügyi kár kockázata – 1290/2005/EK rendelet – 885/2006/EK rendelet – Az első közigazgatási vagy jogi ténymegállapítás – Szabálytalanság fennállása”
1.
Mezőgazdaság – Közös agrárpolitika – Az EMOGA, az EMGA és az EMVA általi finanszírozás – A kiadások végső elszámolása – Az uniós szabályozás alkalmazása során történt szabálytalanságokból eredő kiadások elszámolásának megtagadása – Az Alap által elszenvedett veszteségek értékelése – A Bizottság arra vonatkozó bizonyítási kötelezettsége, hogy az Alapot ténylegesen kár érte – Hiány
(1290/2005 európai parlamenti és tanácsi rendelet, 31. cikk, (2) bekezdés; 1306/2013 európai parlamenti és tanácsi rendelet, 52. cikk, (2) bekezdés)
(lásd: 44. pont)
2.
Mezőgazdaság – Az EMVA általi finanszírozás – Elvek – Az uniós szabályozás alkalmazása során történt szabálytalanságokból eredő kiadások elszámolásának megtagadása – Pénzügyi korrekció – Feltételek – Az EMVA‑t veszteség tényleges kockázatának kitevő, jelentős mulasztás fennállása
(1306/2013 európai parlamenti és tanácsi rendelet, 74. cikk, (1) bekezdés)
(lásd: 47., 100. pont)
3.
Mezőgazdaság – Közös agrárpolitika – Az EMOGA, az EMGA és az EMVA általi finanszírozás – A kiadások végső elszámolása – Az első közigazgatási vagy jogi ténymegállapítás – Fogalom – Egy lehetséges szabálytalanság alapján történő megállapítás – Kizártság
(1290/2005 tanácsi rendelet, 35. cikk)
(lásd: 96–99., 101. pont)
Tárgy
Az EUMSZ 263. cikk alapján benyújtott kérelem az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2019. február 12‑i (EU) 2019/265 bizottsági végrehajtási határozatnak (HL 2019. L 44., 14. o.) az Olasz Köztársaság által kifizetett egyes kiadásokra vonatkozó részében történő megsemmisítése iránt.
Rendelkező rész
1)
A Törvényszék megsemmisíti az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2019. február 12‑i (EU) 2019/265 bizottsági végrehajtási határozatot azon részében, amely kizár az uniós finanszírozásból az Olasz Köztársaság által 305122,74 euró összegben teljesített egyes kiadásokat.
2)
A Törvényszék a keresetet az ezt meghaladó részében elutasítja.
3)
Az Olasz Köztársaság és az Európai Bizottság maguk viselik saját költségeiket.